Prezident Shavkat Mirziyoyev Ko‘ksaroy qarorgohida bo‘lib o‘tayotgan tadbir davomida o‘tgan asr boshlarida qatag‘onga uchragan o‘zbekistonliklar tarixini o‘rganish uchun yangi tadqiqotlar olib borilganini ma’lum qildi. “Mana, “Yangi O‘zbekiston” bog‘ini barpo qildik. Yonidan yangi aeroport quryapmiz. Bizga kelgan mehmonlar, albatta, u yerlarni ko‘rishadi. Chunki bizning 30 yillik emas, 3 ming yillik tariximiz bor. U bog‘ning qolgan qismini ham bitirib xalqimizga taqdim qilamiz.    Ertaga “Shahidlar xiyoboni”ga borsak butunlay boshqacha manzaraga duch kelamiz. Biz qatag‘onga uchragan bobolarimiz tarixini o‘rganish uchun yangi tadqiqotlar olib bordik, chet el arxivlariga kirdik. Jadid bobolarimiz ruhini shod qilamiz”, deya davlat rahbarining so‘zlarini keltirmoqda Kun.uz muxbiri. Avvalroq, Oliy sud sovet davrida qatag‘on qilingan 115 nafar o‘zbekistonlikni oqlagandi.